Im Nordoschte vor Stadt Bärn ligt d'Region Oberaargou (wo nid zum Kanton Aargou ghört). D'Houptstadt vom Oberaargou isch Langethau. De Oberaargou isch im Süüde sehr hügelig u geit natlos is Ämmithau über. Im Norde isches eher flächer, respektiver witer hügeliger, wöu de d'Landschaft i solothurnisch Jura übergeit. Besidlet isch  de Oberaargou houptsächlech im Norde ir Region Langethau/Herzogebuchsi/Wange a dr Aare. Dür das wird de Oberaargou ir Regu aus Randregion agluegt. De Dialäkt vom Oberaargouer wird mängisch vo de räschtleche Bärner aus Soledurnisch u vo de Soledurner aus Bärndütsch ufgno. Di wichtigschte Gwässer vom Oberaargou sy d'Langete, wo am Langethetau u ar Schtaat Langethau de name git, u d'Aare. Im Gränzgebiet zue Soledurn het de Oberaargou zuesätzlech no de Äschisee. D'Gränze vom Oberaargou heisech mit de  Kantonsverwautigsreform verschobe. Das het zur Foug, dass ehemalegi Oberaargouer Gmeinde hüt zum Ämmithau ghöre und umgchert (z. B. Walterswil, Huttwil, Wyssachen, Eriswil). Berüehmt isch de Oberaargou ir Vergangeheit für syni Rüebene gsii u hüt isch de Oberaargou houptsächlech aus innerbärneschi Schtüüreoase bekannt.